Diari Oficial de la Generalitat Valenciana


Sumari del DOGV 9799, del 29-02-2024 (2024/1725)

Extracte de la Resolució de 21 de febrer de 2024, del Vicerectorat de Cultura i Societat de la Universitat de València, per la qual es convoca la I edició del concurs Cultura resident / residir en la investigació. Transferència del coneixement a través de l'art. II fase de selecció de projectes artístics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9799

Data del DOGV
:   29-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1725


Data del document
:   21-02-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 21 de febrer de 2024, del Vicerectorat de Cultura i Societat de la Universitat de València, per la qual es convoca la I edició del concurs Cultura resident / residir en la investigació. Transferència del coneixement a través de l'art. II fase de selecció de projectes artístics. [2024/1725]  
BDNS (identif.): 745886.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/745886)  
  
Primer. Beneficiaris  
Pot participar en aquesta convocatòria qualsevol persona física o jurídica que presente i desenvolupe la seua proposta, bé a títol personal, bé a través d'associacions, col·lectius o agrupacions de persones físiques.  
En el cas de persones jurídiques, la sol·licitud ha de ser presentada pel seu representant legal. En el cas d'equips, col·lectius o agrupacions de persones físiques, la sol·licitud l'ha de realitzar un o una representant, que haurà de relacionar el conjunt de les persones participants, amb indicació del percentatge de participació en el projecte.  
  
Segon. Objecte  
L'objecte d'aquesta convocatòria és fomentar i incentivar la transferència del coneixement reportat dels grups d'investigació universitaris a través de la cultura i l'art, establint vincles entre grups d'investigació i artistes que proposen visibilitzar, des de la seua capacitat creativa, el bagatge universitari, i que aconseguisca un efecte multiplicador de la divulgació científica.  
  
Tercer. Bases reguladores  
La convocatòria està publicada en l'url següent:  
https://links.uv.es/PUKL32y  
  
Quart. Quantia  
L'import total de les ajudes puja a 12.000 €, finançats amb càrrec al codi orgànic 2665705565, centre de cost 5210032.  
  
La dotació econòmica per a cadascun dels projectes artístics seleccionats és d'un import total de 3.000 €, destinats a la producció del projecte.  
El pressupost presentat pel sol·licitant ha de ser viable i ajustar-se estrictament a la quantitat sol·licitada, que haurà de ser suficient per a abordar el projecte en conjunt, ja que no se sufragarà cap despesa complementària.  
  
Cinqué. Termini de presentació de sol·licituds  
El termini de presentació de sol·licituds s'inicia a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitza el 15 d'abril de 2024.  
  
Sisé. Altres dades  
La sol·licitud de participació ha d'anar acompanyada de la documentació següent:  
a) El formulari de la sol·licitud, degudament emplenat i signat (annex II).  
b) Una còpia del DNI, NIE o passaport de totes les persones participants. En el cas d'associacions o col·lectius, també caldrà el NIF.  
  
c) Trajectòria de la persona o col·lectiu sol·licitant.  
d) Memòria del projecte artístic proposat.  
e) Pressupost aproximat del cost de la producció.  
f) Declaració responsable de cadascuna de les persones participants en la convocatòria, segons model normalitzat proporcionat pel Servei de Cultura Universitària, en què s'acredite el compliment de les obligacions tributàries i de la Seguretat Social, i que no s'incorre en cap de les circumstàncies que es preveuen en els articles 13.2 i 13.3 de la Llei 38/2003, general de subvencions (annex III).  
  
València, 21 de febrer de 2024. La rectora, p. d. (DOGV 30.05.2022), la vicerectora de Cultura i Societat: Ester Alba Pagán.